Synagogen i Kaifeng

Synagogen i Kaifeng er en tidligere synagoge i Kina. Den var bygd i 1163, da Kaifeng var Jin-rikets hovedstad, og ble ødelagt av en flom i 1852. 

Synagogen var omgitt av en studiehall, et rituelt bad, et felleskjøkken, et kosherslakteri og en sukka. Synagogen var møtested for de såkalte kaifengjødene. Den var kjent som Renhetens og godhetens tempel. Synagogen ble i årenes løp gjentatte ganger ødelagt av brann og oversvømmelse, og restaurert flere ganger.

Etter flommen i 1852 ble synagogen på nytt delvis ødelagt, og denne gangen forble den liggende i ruiner. Toraruller og andre hebraiske tekster forsvant, ble kjøpt av biblioteker eller tatt av kristne misjonærer. Mange av synagogens øvrige gjenstander havnet i Kaifengs moské.

På den gamle synagogetomten er det nå (2012) et sykehus.

Referanser

Synagoger i Kina
Kaifeng
Etableringer i 1163
Religiøse byggverk fra 1100-tallet
Byggverk revet i 1852
Tidligere byggverk i Kina